**SZOMBATHELY MEGYEI JOGÚ VÁROS ÖNKORMÁNYZATA KÖZGYŰLÉSÉNEK**

**18/2015. (IV.22.) önkormányzati rendelete**

**a fizetőparkolók működésének és igénybevételének rendjéről szóló 21/2012.**

**(V. 10.) önkormányzati rendelet módosításáról**

Szombathely Megyei Jogú Város Önkormányzata Közgyűlése a közúti közlekedésről szóló 1988 évi I. törvény 48. § (5) bekezdésében foglalt felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában foglalt feladatkörében eljárva a következőket rendeli el:

**1. §**

A Szombathely Megyei Jogú Város Önkormányzata Közgyűlésének a fizetőparkolók működésének és igénybevételének rendjéről szóló 21/2012. (V.10.) önkormányzati rendelete (a továbbiakban: R) 5. § (8) helyébe az alábbi rendelkezés lép:

„(8) A helyben lakók kedvezményes éves bérletjegyére jogosultságot a személyi igazolvány és a forgalmi engedélyben megjelölt tulajdonos vagy üzembentartó állandó lakcíme alapján kell elbírálni.”

**2. §**

A R 8. § (3) helyébe az alábbi rendelkezés lép:

„(3) A 3. mellékletben meghatározott fizető parkoló övezetben állandó lakóhellyel rendelkező természetes személyek az 1. mellékletben meghatározott A./ díjosztályba sorolt járművel a lakásukhoz közeli parkolóban a helyben lakók kedvezményes éves bérletjeggyel időkorlátozás nélkül várakozhatnak.”

**3. §**

Ez a rendelet 2015. június 1. napján lép hatályba.

|  |  |
| --- | --- |
| **Dr. Puskás Tivadar** | **Dr. Károlyi Ákos** |
| polgármester | jegyzői feladatokat ellátó aljegyző |